PMIndiaData/PMIndiaSum huggingface dataset:
భారతదేశాని కి చెందిన ఫుట్ బాల్ క్రీడాకారుడు శ్రీ సునీల్ ఛెత్రీ కి మూడో అత్యధికగోల్స్ చేసిన క్రియాశీల పురుషుల అంతర్జాతీయ క్రీడాకారుని గా గుర్తింపు ను ఇవ్వడం పట్లహర్షాన్ని వ్యక్తం చేసిన ప్రధాన మంత్రి

భారతదేశానికి చెందిన ఫుట్ బాల్ క్రీడాకారుడు శ్రీ సునీల్ ఛెత్రీ మూడో అత్యధిక గోల్స్ ను చేసిన క్రియాశీల పురుషుల అంతర్జాతీయ స్థాయి క్రీడాకారుని గా గుర్తింపు ను ఇచ్చినందుకు గాను ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. ఫీఫా వరల్డ్ కప్ చేసిన ఒక ట్వీట్ కు ప్రధాన మంత్రి జవాబిస్తూ మరొక ట్వీట్ లో – ‘‘చాలా బాగుంది శ్రీ సునీ ఛెత్రీ. ఇది తప్పక భారతదేశం లో ఫుట్ బాల్ క్రీడ కు లోకప్రియత్వాన్ని పెంచుతుంది. @chetrisunil11’’ అని పేర్కొన్నారు.
పశుపోషకులకు తోడ్పాటు దిశగా పశువులకు సోకే గాలికుంటు, బ్రూసెలోసిస్ వ్యాధుల నియంత్రణ ప్రతిపాదనకు మంత్రిమండలి ఆమోదం

లోక్‘సభ ఎన్నికల అనంతరం ప్రధానమంత్రి నరేంద్ర మోదీ అధ్యక్షతన నేడు కేంద్ర మంత్రిమండలి తొలిసారి సమావేశమైంది. ఈ సందర్భంగా దేశంలోని కోట్లాది రైతులకు లబ్ధి చేకూర్చడంతోపాటు పశుసంపద ఆరోగ్యం మెరుగు దిశగా వినూత్న చర్యల ప్రతిపాదనకు ఆమోదం తెలిపింది. ఆ మేరకు పశుపోషకులకు తోడ్పాటునిస్తూ- పశువులకు సోకే ‘‘గాలికుంటు (కాలు-నోరు సంబంధిత వ్యాధి-FMD), బ్రూసెలోసిస్’’ (పశువుల నుంచి మానవులకు వ్యాపించే సూక్ష్మజీవి) వ్యాధి నియంత్రణకు ప్రభుత్వం చర్యలు తీసుకుంటుంది. ఈ వ్యాధుల నియంత్రణతోపాటు వాటి నిర్మూలనద్వారా దేశంలోని పశుసంపదను రక్షించడం కోసం రాబోయే ఐదేళ్లలో రూ.13,343 కోట్లు వ్యయం చేసే ప్రతిపాదను కూడా మంత్రిమండలి ఆమోదించింది. ఈ భూగోళంలో విలువైన భాగంగా ఉన్న మూగజీవులపై ప్రభుత్వానికిగల కరుణా స్ఫూర్తికి ఈ నిర్ణయం అద్దం పడుతోంది. గాలికుంటు, బ్రూసెలోసిస్ వ్యాధులతో ముప్పు: ఆవులు, ఎద్దులు, గేదెలు, గొర్రెలు, మేకలు, పందులు తదితర జంతువులకు ఈ వ్యాధులు సర్వసాధారణంగా సోకుతుంటాయి. ఆవు లేదా గేదె గాలికుంటు వ్యాధికి గురైనప్పుడు 4 నుంచి 6 నెలలపాటు పాల దిగుబడి 100 శాతందాకా నష్టపోవాల్సి వస్తుంది. అదేవిధంగా బ్రూసెలోసిస్ వ్యాధి సోకినట్లయితే ఆయా జంతువుల జీవితకాలంపాటు పాల దిగుబడి 30 శాతం మేర పడిపోతుంది. అలాగే ఈ వ్యాధి బారినపడిన జంతువులలో ప్రత్యుత్పత్తి సామర్థ్యం నశించి వంధ్యత్వం సంభవించడమేగాక ఆయా జంతువుల యజమానులు, వాటితో పొలం పనులు చేసే కూలీలకు కూడా బ్రూసెలోసిస్ వ్యాధి సంక్రమిస్తుంది. ఈ రెండు వ్యాధుల కారణంగా పాలు, ఇతర పశుసంబంధ ఉత్పత్తుల వ్యాపారంపై ప్రత్యక్ష ప్రతికూల ప్రభావం పడుతుంది. ఈ నేపథ్యంలో దేశంలోని కోట్లాది రైతులకు.. ముఖ్యంగా పశుపోషకులకు మేలు చేసే నిర్ణయం తీసుకోవడంద్వారా ఎన్నికల సందర్భంగా ఇచ్చిన హామీని కేంద్ర మంత్రిమండలి నెరవేర్చింది. పశుసంపదపై కరుణ, సంరక్షణ: గాలికుంటు వ్యాధి విషయంలో- దేశంలోని 30 కోట్ల పశువులకు (ఆవులు, ఎద్దులు, గేదెల) ఆరు నెలలకు ఒకసారి వంతున టీకాలతోపాటు దూడలకు ప్రాథమిక టీకాలు వేయాలని ఈ పథకం నిర్దేశిస్తోంది. అదేవిధంగా 20 కోట్ల గొర్రెలు/మేకలు, కోటి పందులకు కూడా టీకాలు వేయాలి. ఇక బ్రూసెలోసిస్ వ్యాధి నియంత్రణ విషయానికొస్తే- 3.6 కోట్ల పెయ్య (ఆడ) దూడలకు 100 శాతం టీకాల కార్యక్రమాన్ని అమలు చేయాల్సి ఉంటుంది. ఈ కార్యక్రమం ఇప్పటిదాకా కేంద్ర-రాష్ట్ర ప్రభుత్వాల మధ్య వ్యయ భాగస్వామ్యం ప్రాతిపదికన సాగుతూ వచ్చింది. అయితే, ఈ రెండు వ్యాధుల సంపూర్ణ నిర్మూలన, తద్వారా పశుపోషణ చేపట్టిన రైతులకు మెరుగైన జీవనోపాధి అవకాశాలు కల్పించాలని కేంద్రం నిర్ణయించింది. ఆ మేరకు ఎన్నడూ లేనిరీతిలో ఈ కార్యక్రమ వ్యయం మొత్తాన్నీ తానే భరించేలా కేంద్ర ప్రభుత్వం నిర్ణయం తీసుకుంది.
జాతీయ యుద్ధ స్మృతి కేంద్ర నిర్మాణానికి కేంద్ర కేబినెట్ ఆమోదం

స్వాతంత్ర్యానంత‌రం దేశ ర‌క్ష‌ణ‌లో నిమ‌గ్న‌మై ప్రాణాలు కోల్పోయిన వేలాది మంది సైనికుల త్యాగాల‌ను ప్ర‌తి త‌ర‌మూ గుర్తుంచుకోవాలనే ఉద్దేశ్యంతో కేంద్ర ప్ర‌భుత్వం ఓ స్మృతి కేంద్రాన్ని నిర్మించ‌బోతున్నాది. న్యూఢిల్లీలోని ఇండియాగేట్ స‌మీపంలోని ప్రిన్సెస్ పార్కులో దీన్ని నిర్మిస్తారు.. దీనితోపాటు జాతీయ యుద్ధ ప్ర‌ద‌ర్శ‌న‌శాల‌ను కూడా క‌ట్ట‌నున్నారు. ఈ మేర‌కు ప్ర‌ధాని న‌రేంద్ర మోదీ ఆధ్వ‌ర్యంలో జ‌రిగిన కేంద్ర మంత్రివ‌ర్గ స‌మావేశం నిర్ణ‌యించింది. ఈ ప్రాజెక్టు నిర్మాణానికి రూ.500 కోట్ల దాకా ఖ‌ర్చ‌వుతుంద‌ని నిపుణులు అంచ‌నా వేశారు. ఈ ప్రాజెక్టు పూర్త‌వ్వ‌డానికి దాదాపు ఐదు సంవ‌త్స‌రాలు ప‌డుతుంద‌ని అంచ‌నా వేశారు. దేశ ప్ర‌యోజ‌నాల‌ను కాపాడ‌డానికి, దేశ సౌర్వ‌భౌమాధికారానికి, ఐక‌మ‌త్యానికి ఎలాంటి విఘాతం క‌ల‌గ‌కుండా చూడ‌డానికి సైనికులు చేసిన త్యాగాలు అమూల్య‌మైన‌వి. స్వాతంత్ర్యానంత‌రం 22,500 మందికి పైగా సైనికులు విధినిర్వ‌హ‌ణ‌లో ప్రాణాలు కోల్పోయారు. దేశానికి స్వాతంత్ర్యంవ‌చ్చి 69 సంవ‌త్స‌రాలు దాటిన‌ప్ప‌టికీ అమ‌ర‌వీరులైన సైనికులకు ఇవ్వాల్సిన గౌర‌వాన్నిఇంత‌వ‌ర‌కూ ఇవ్వ‌లేదు. వారికోసం ఎక్క‌డా స్మృతి కేంద్రాన్ని నిర్మించుకోలేక‌పోయాం. కేంద్ర‌కేబినెట్ తీసుకున్న తాజా నిర్ణ‌యంతో ఈ లోటును పూడ్చుకోగ‌లిగాం. ఎంతో కాలంగా సైనిక బ‌ల‌గాలు డిమాండ్ చేస్తూ వ‌చ్చిన స్మృతి కేంద్ర నిర్మాణం ఎట్ట‌కేల‌కు రూపుదాల్చ‌నున్న‌ది. ర‌క్ష‌ణ శాఖ కార్య‌ద‌ర్శి ఛైర్మ‌న్ గా వ్య‌వ‌హ‌రించే స్టీరింగ్ క‌మిటీని ఏర్పాటు చేసి దాని ప‌ర్య‌వేక్ష‌ణ‌లో ఈ ప్రాజెక్టును నిర్మించనున్నారు. ఈ స్టీరింగ్ క‌మిటీకి అంకిత‌భావంతో ప‌ని చేసే ప్రాజెక్ట్ మేనేజ్ మెంట్ బృందం సాయం చేస్తుంది. స్మృతి కేంద్రం, మ్యూజియం పూర్త‌యిన త‌ర్వాత వాటి నిర్వ‌హ‌ణ‌కోసం ఓ సంస్థ‌ను ఏర్పాటు చేస్తారు. దేశం కోసం ప్రాణాల్ని ఫ‌ణంగా పెట్టిన సైనికుల‌కు త‌గిన గౌర‌వం ఇచ్చి వారిప‌ట్ల కృత‌జ్ఞ‌త‌ను చాటుకోవ‌డానికే కేంద్ర ప్ర‌భుత్వం ఈ యుద్ధ స్మృతి కేంద్రాన్ని, ప్ర‌ద‌ర్శ‌న శాల‌ను నిర్మిస్తోంది. మాతృభూమి సంర‌క్ష‌ణ‌లో ప్రాణాలు కోల్పోయిన సైనికులను త‌లుచుకోవ‌డంద్వారా ప్ర‌జ‌ల్లో దేశ‌భ‌క్తి పెంపొందుతుంది. అంతేకాదు దేశ‌ప్ర‌జ‌లుఈ యుద్ధ స్మృతి కేంద్రాన్ని, ప్ర‌ద‌ర్శ‌న‌శాల‌ను సంద‌ర్శించిడం ద్వారా అమ‌రవీరులైన సైనికుల‌ప‌ట్ల త‌మ‌కున్న కృత‌జ్ఞ‌త‌ను చాటుకోవ‌చ్చు. దేశంకోసం చేసిన పోరాటంలో ప్రాణాల‌ను లెక్క చేయ‌కుండా సైనికులు చేసిన పోరాటాల్ని వారి చివ‌రి పోరాట ప‌టిమ‌ను వారిలో ఉన్న నిబ‌ద్ధ‌త‌ను ఈ ప్ర‌ద‌ర్శ‌న శాలద్వారా భ‌విష్య‌త్ త‌రాలు తెలుసుకుంటాయి. అమ‌ర‌వీరులైన వారిలో కొంత‌మందికి వారికి ద‌క్కాల్సిన అంతిమ సంస్కారాలు కూడా ద‌క్క‌ని ప‌రిస్థితి త‌లెత్తుతుంటుంది. వారిని ఎక్క‌డ ఖ‌న‌నం చేశారో ఒక్కోసారి ఎవ‌రికీ తెలియ‌దు. అలాంటి వారంద‌రి స్మృతిని భ‌విష్య‌త్ త‌రాల‌కోసం ఈ మ్యూజియంలో నిక్షిప్తం చేస్తారు. అమ‌ర‌వీరులైన సైనికుల అంకిత‌భావం దేశ నిర్మాణంలో భాగమ‌ని కేంద్ర ప్ర‌భుత్వం భావిస్తోంది. వారి త్యాగాలు వూరికే పోలేదు. అవి చిరస్మ‌ర‌ణీయాలు. వారు దేశానికి చేసిన సేవ‌తో భార‌తదేశం మ‌రింత సుసంప‌న్న‌మైంది. ఈ స్మృతి కేంద్రాన్ని సంద‌ర్శించ‌డంద్వారా మ‌నలో మ‌నం స్ఫూర్తిని నింపుకోవ‌చ్చు. అంతే కాదు అది దేశ నిర్మాణంలో మ‌న‌ల్ని మ‌నం ప‌న‌రంకితం చేసుకోవ‌డానికి దోహ‌దం చేస్తుంది.
శ్రీ గురు తేగ్ బహాదుర్ జీ 400వ ప్రకాశ్ పర్వ్ నాడు ఆయన కు ప్రణమిల్లిన ప్రధాన మంత్రి

శ్రీ గురు తేగ్ బహాదుర్ జీ 400వ ప్రకాశ్ పర్వ్ సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు ప్రణామాన్ని ఆచరించారు. ‘‘శ్రీ గురు తేగ్ బహాదుర్ జీ కి ఆయన 400వ ప్రకాశ్ పర్వ్ విశేష సందర్భం లో నేను ప్రణమిల్లాను. ఆయన తన సాహసానికి, పీడిత వర్గాల కు సేవ చేయడం కోసం తాను చేసిన ప్రయాసల కు గాను ప్రపంచవ్యాప్తంగా గౌరవ ప్రపత్తుల కు పాత్రులు అవుతూ ఉన్నారు. క్రూర ప్రభుత్వానికి, అన్యాయానికి తలొగ్గడానికి ఆయన ఒప్పుకోలేదు. ఆయన చేసిన ప్రాణ త్యాగం ఎందరికో బలాన్ని, ప్రేరణ ను అందిస్తున్నది’’ అని అని ప్ర‌ధాన మంత్రి ఒక ట్వీట్ లో పేర్కొన్నారు.
ప్రధాన మంత్రి తో ఐపిఎస్ 2015 బ్యాచ్ కు చెందిన ప్రొబేషనర్ల భేటీ

ప్ర‌ధాన మంత్రి శ్రీ న‌రేంద్ర మోదీ ఈ రోజు ఇండియన్ పోలీస్ సర్వీస్ (ఐపిఎస్) 2015 బ్యాచ్ కు చెందిన ప్రొబేషనర్ల తో భేటీ అయ్యి, వారితో సంభాషించారు. ఈ సంభాషణ సందర్భంగా స్పెషలైజేషన్ అండ్ ట్రయినింగ్, రహస్య సమాచారం, శాంతి- భద్రతలు, సైబర్ క్రైమ్, సమూల సంస్కరణ, పోలీసింగ్ లో సాంకేతిక విజ్ఞానం ఉపయోగం వంటి విషయాలు చర్చకు వచ్చాయి.
వార‌ణ‌సీ లోని దీన్ ద‌యాళ్ హ‌స్తక‌ళా సంకుల్ లో సెంట‌ర్స్ ఆఫ్ ఎక్స్‌లెన్స్ ను ప్రారంభించిన ప్ర‌ధాన మంత్రి

వార‌ణ‌సీ లోని దీన్ ద‌యాళ్ హ‌స్తక‌ళా సంకుల్ లో సెంట‌ర్స్ ఆఫ్ ఎక్స్‌లెన్స్ ను ప్ర‌ధాన మంత్రి శ్రీ న‌రేంద్ర మోదీ నేడు ప్రారంభించారు. ప్ర‌వాసీ భార‌తీయ దివ‌స్ ఉత్స‌వాల నుండి నేరుగా స‌భాస్థ‌లి కి త‌ర‌లివ‌చ్చిన ప్ర‌ధాన మంత్రి 55 అవుట్‌లెట్ ల ప్రారంభానికి గుర్తు గా ఒక ఫ‌ల‌కాన్ని ఆవిష్క‌రించారు. ఈ అవుట్ లెట్ లు ఆ ప్రాంతం లో హ‌స్త క‌ళ‌ల‌ కు అంకితం చేసిన ఒక భ‌వ‌న స‌ముదాయం అయిన‌టువంటి హ‌స్తక‌ళా సంకుల్ లో సెంట‌ర్స్ ఆఫ్ ఎక్స్‌లెన్స్ గా ప‌ని చేయ‌నున్నాయి. దీన్ ద‌యాళ్ హ‌స్తక‌ళా సంకుల్ లో యాంఫిథియేట‌ర్ కు చేరుకొనే ముందు టెక్స్‌టైల్స్ మ్యూజియ‌మ్ లో వివిధ గేల‌రీ ల గుండా ప్ర‌ధాన మంత్రి న‌డ‌చి వ‌చ్చారు. ఇక్క‌డ రెండు పుస్త‌కాల‌ను ఆయ‌న విడుద‌ల చేశారు. ఆ పుస్త‌కాల పేర్లు .. ఒకటోది- కాశీ: ద యూనివ‌ర్స్ ఆఫ్ క్రాఫ్ట్స్ అండ్ టెక్స్‌టైల్స్. కాగా, రెండోది- ఇండియ‌న్ టెక్స్‌టైల్స్‌: హిస్ట‌రీ , స్ల్పెండర్, గ్రాండ్ యర్. ఆయ‌న వారాణ‌సీ లోని చౌకాఘాట్ లో ఇంటిగ్రేటెడ్ టెక్స్‌టైల్ ఆఫీస్ కాంప్లెక్స్ ప్రారంభ సూచ‌కం గా ఒక ఫ‌ల‌కాన్ని కూడా ఆవిష్క‌రించారు.
సంప్రదాయేత‌ర హైడ్రోకార్బ‌న్ ల అన్వేష‌ణకు, సంపూర్ణ వినియోగానికి ఒక పాలిసీ ఫ్రేమ్ వ‌ర్క్ ను ఆమోదించిన మంత్రివ‌ర్గం

శేల్ ఆయిల్, శేల్ గ్యాస్‌, కోల్ బెడ్ మీథేన్ (సిబిఎమ్‌) ల వంటి సంప్ర‌దాయేత‌ర హైడ్రోకార్బ‌న్ ల అన్వేష‌ణ కు, పూర్తి వినియోగానికి అనుమ‌తిని ఇచ్చే విధానానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. సంప్ర‌దాయేత‌ర హైడ్రోకార్బ‌న్ ల పూర్తి సామ‌ర్ధ్యాన్ని వినియోగంలోకి తెచ్చేందుకు- లైసెన్సులు మంజూరు చేసిన/ లీజులను ఇచ్చిన ప్రాంతాల‌లో విధులను నిర్వర్తిస్తున్న ప్రస్తుత కాంట్రాక్ట‌ర్ల‌ను ప్రోత్స‌హించ‌డం కోసం ప్రొడ‌క్ష‌న్ శేరింగ్ కాంట్రాక్ట్స్ (పిఎస్‌సి లు), సిబిఎమ్ కాంట్రాక్టులు, ఇంకా నామినేష‌న్ ఫీల్డ్స్ విష‌యంలో దీనిని అమ‌లు లోకి తీసుకు రానున్నారు. ప్ర‌యోజ‌నాలు: ప్ర‌స్తుతం కాంట్రాక్టులు ఆచ‌ర‌ణాత్మ‌కంగా ఉన్నటువంటి ప్రాంతాల‌లో ఏవైనా సంభావ్య హైడ్రోకార్బ‌న్ నిక్షేపాలు గుర్తింపున‌కు, వినియోగానికి నోచుకోకుండా మిగిలిపోయివున్న ప‌క్షంలో, వాటిని పూర్తి వినియోగం లోకి తీసుకు వ‌చ్చేందుకు ఈ విధానం తోడ్ప‌డ‌నుంది. ఈ విధానం అమ‌లైన అనంతరం, అన్వేష‌ణ మరియు ఉత్ప‌త్తి (ఇ & పి) కార్య‌క‌లాపాల‌ లోకి కొత్త పెట్టుబ‌డులు త‌ర‌లి వ‌స్తాయ‌ని, అంతేకాక నూత‌న హైడ్రోకార్బ‌న్ నిక్షేపాల‌ను క‌నుగొనే అవ‌కాశాలు, త‌ద్వారా దేశీయ ఉత్పాద‌క‌త పెంపొందగలవని ఆశిస్తున్నారు. అద‌న‌పు హైడ్రోకార్బ‌న్ వ‌న‌రుల యొక్క అన్వేష‌ణ‌, వినియోగం అనేది నూత‌న పెట్టుబ‌డుల‌తో పాటు ఆర్థిక కార్య‌క‌లాపాల‌కు ఉత్తేజాన్ని అందించ‌డంతో పాటు ఇత‌ర‌త్రా ఉద్యోగ క‌ల్ప‌న‌కు కూడా దోహ‌దం చేసి, ఆ ర‌కంగా స‌మాజం లో వివిధ వ‌ర్గాల‌కు ప్ర‌యోజ‌నాన్ని చేకూర్చ‌గలదు. ఇది న‌వీనమైన, సృజ‌నాత్మ‌కమైన మ‌రియు అత్య‌ధునాత‌నమైన సాంకేతిక విజ్ఞానం తెర మీద‌కు వ‌చ్చేందుకు మార్గాన్ని సుగమం చేయ‌నుంది. అలాగే, సంప్ర‌దాయేత‌ర హైడ్రోకార్బ‌న్ ల‌ను అన్వేషించ‌డం లో నూత‌న సాంకేతిక విజ్ఞాన సంబంధ స‌హకారానికి సైతం బాట‌ ను ప‌ర‌చ‌నుంది.
అధ్య‌క్ష ఎన్నిక‌ల‌లో శ్రీ పుతిన్ విజ‌యం పట్ల ఆయ‌న‌కు టెలిఫోన్ ద్వారా  అభినంద‌న‌లు తెలిపిన‌ ప్ర‌ధాన మంత్రి

ర‌ష్యా లో నిన్న జ‌రిగిన అధ్య‌క్ష ఎన్నిక‌ల‌లో ర‌ష్య‌న్ ఫెడ‌రేశన్ అధ్య‌క్షులు శ్రీ వ్లాదిమీర్ పుతిన్ విజేత‌గా నిల‌చినందుకు గాను ఆయనను అభినందించడం కోసం ప్ర‌ధాన మంత్రి శ్రీ న‌రేంద్ర మోదీ టెలిఫోన్ లో శ్రీ పుతిన్ తో మాట్లాడారు. శ్రీ పుతిన్ కు ప్రధాన మంత్రి తన అభినందనలను తెలుపుతూ భార‌త‌దేశానికి, ర‌ష్య‌న్ ఫెడ‌రేశన్ కు మ‌ధ్య నెలకొన్న ‘ప్ర‌త్యేకమైన మరియు విశేషాధికారం క‌ల వ్యూహాత్మ‌క‌మైన‌టువంటి భాగ‌స్వామ్యం’ శ్రీ పుతిన్ నాయ‌క‌త్వంలో మ‌రింత బ‌లోపేతం అయ్యే దిశగా పయనిస్తుంద‌న్న ఆశాభావాన్ని వ్య‌క్తం చేశారు. ఈ సంవ‌త్స‌రంలోనే జరుగనున్న వార్షిక శిఖ‌ర స‌మ్మేళ‌నానికై అధ్య‌క్షులు శ్రీ పుతిన్ ను భార‌త‌దేశానికి ఆహ్వానించేందుకు తాను ఎదురు చూస్తున్నానని ప్ర‌ధాన మంత్రి పేర్కొన్నారు. ప్ర‌ధాన మంత్రి త‌న‌తో ఫోన్ లో మాట్లాడినందుకు అధ్య‌క్షులు శ్రీ పుతిన్ ఆయనకు ధ‌న్య‌వాదాలు తెలిపారు. భార‌తదేశం- ర‌ష్యా సంబంధాల‌ను అన్ని రంగాల‌లో దృఢతరంగా మలచేందుకు తన వచనబద్ధతను శ్రీ పుతిన్ ప్రకటించారు. అలాగే, భార‌త‌దేశం మ‌రియు భార‌తీయులు ప్రగ‌తి ప‌థంలో ముందుకు సాగుతూ ఉండాల‌ంటూ శ్రీ పుతిన్ శుభాకాంక్ష‌లు తెలిపారు.
భార‌తదేశం- ఫిజి ల మ‌ధ్య విమాన‌ సర్వీసుల ఒప్పందానికి మంత్రిమండ‌లి ఆమోదం

భార‌త‌దేశం, ఫిజి ల మ‌ధ్య కొత్త విమాన‌ సర్వీసుల ఒప్పందం (ఎ ఎస్ ఎ)పై సంత‌కాల‌కు మంత్రిమండ‌లి ఆమోదం తెలిపింది. కేంద్ర మంత్రివర్గ సమావేశానికి ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ వహించారు. రెండు దేశాల మ‌ధ్య ఇప్పటికే అమ‌లులో ఉన్న ఒప్పందంపై 1974 జ‌న‌వ‌రి 28 నాడు సంతకాలు జరగగా, దానిని న‌వీక‌రించవలసిన అవసరం ఏర్పడింది. పౌర విమాన‌యాన రంగంలో తాజా ప‌రిణామాల‌ను దృష్టిలో ఉంచుకొని, రెండు దేశాల‌ మ‌ధ్య వైమానిక అనుసంధానాన్ని మెరుగుప‌ర‌చే ధ్యేయంతో ఐసిఎఒ తాజా మూల‌ ప‌త్రానికి అనుగుణంగా ప్ర‌స్తుత ఒప్పందాన్ని న‌వీక‌రించారు. న్యాయం మరియు చట్టం మంత్రిత్వ వాఖ (న్యాయ సంబంధి వ్యవహారాల విభాగం), ఆర్థిక శాఖ (ఆర్థిక వ్య‌వ‌హారాల విభాగం/రెవెన్యూ విభాగం), విదేశీ వ్య‌వ‌హారాల శాఖ‌, వాణిజ్య విభాగం, పర్యటన మంత్రిత్వ శాఖలను సంప్రదించి ఏర్ సర్వీసెస్ అగ్రిమెంట్ ముసాయిదా ప్రతిని ఖ‌రారు చేశారు. ఏర్ సర్వీసెస్ అగ్రిమెంట్ ప్ర‌ధానాంశాలు ఈ కింది విధంగా ఉన్నాయి: అ) ఒక‌టి లేదా అంత‌క‌న్నా ఎక్కువ విమాన‌యాన‌ సంస్థ‌లను రెండు దేశాలూ ఎంపిక చేయ‌వ‌చ్చు. ఆ) ఈ ఒప్పందాల ఆధారంగా ఎంపిక చేసిన రెండు దేశాల విమాన సేవ‌ల సంస్థ‌లు వైమానిక సేవ‌ల విక్ర‌యం కోసం వాటి కార్యాల‌యాలను ఇతర దేశపు భూభాగంలో ఏర్పాటు చేసుకోవ‌చ్చు. ఇ) రెండు దేశాలూ ఎంపిక చేసిన విమాన‌యాన సంస్థ‌లు వాటి మ‌ధ్య కుదిరిన అంగీకారానికి అనుగుణంగా నిర్దిష్ట మార్గాలలో విమాన‌యాన సేవ‌లందించేందుకు పార‌ద‌ర్శ‌క‌మైన, స‌మాన అవ‌కాశాలను క‌లిగి ఉంటాయి. ఈ మార్గాల‌ను, విమాన రాక‌పోక‌ల సంఖ్య‌ను తరువాత నిర్ణ‌యించనున్నారు. ఈ) ఎంపిక చేసిన విమాన‌యాన సంస్థ అంగీక‌రించిన సేవ‌ల‌కు హేతుబ‌ద్ధ స్థాయిలో వాణిజ్య అంశాల ప్రాతిప‌దిక‌గా ధ‌ర‌ల‌ను నిర్ణ‌యించుకునే స్వేచ్ఛను క‌లిగి ఉంటుంది. ఉ) ప్ర‌తిపాదిత విమానయాన‌ సేవ‌ల సంస్థ‌లు త‌మ‌లో తాము లేదా ఇత‌రుల‌తో లేదా మూడో ప‌క్షంతో స‌హ‌కార వ్యాపార ఒప్పందాలను కుదుర్చుకోవ‌చ్చు. ఊ) వీటితో పాటు నిర్వ‌హ‌ణ అనుమ‌తి రద్దు లేదా తాత్కాలిక నిలిపివేత నిబంధ‌న‌ల‌ను విమాన సర్వీసుల ఒప్పందం (ఎ ఎస్ ఎ)లో పొందుప‌రిచారు. అలాగే అంగీక‌రించిన సేవ‌ల నిర్వ‌హ‌ణ‌, వ్యాపార అవ‌కాశాల మార్గ‌ద‌ర్శ‌కాల‌ను; ర‌క్ష‌ణ‌కు, భ‌ద్ర‌త‌కు సంబంధించిన నిబంధ‌న‌ల‌ను భార‌త విమాన సర్వీసుల ఒప్పందానికి అనుగుణంగా చేర్చారు. ఎ) విమాన‌యాన సేవ‌ల ఒప్పందానికి అనుబంధంగా ఉన్న ప్ర‌స్తుత మార్గానుసూచి ని కూడా న‌వీక‌రించారు. మ‌రింత మెరుగైన అనుసంధానం కోసం కొత్త విమానాశ్ర‌యాల‌ను చేర్చారు. దీనివ‌ల్ల భార‌త విమాన‌యాన సంస్థ‌లు భార‌తదేశంలోని ఏ ప్రాంతం నుండి అయినా ఫిజీ లోని ఏ విమానాశ్ర‌యానికైనా విమానాల‌ను న‌డ‌ప‌వ‌చ్చు. అయితే, ఫిజీ విమానాలు మాత్రం నేరుగా ఢిల్లీ, ముంబై, చెన్నైల‌తో మాత్ర‌మే కార్య‌క‌లాపాలు నిర్వ‌హించుకునే వీలుంటుంది. అటుపైన భార‌త విమాన‌యాన సంస్థ‌ల‌తో భాగ‌స్వామ్యం ద్వారా బెంగ‌ళూరు, కోల్‌క‌తా, హైద‌రాబాద్‌ ల‌కు సేవ‌లను కొన‌సాగించ‌వ‌చ్చు. అంతేకాకుండా కోచి, వార‌ణాసి, అహ్మ‌దాబాద్‌, అమృత్ స‌ర్‌ ల‌కూ దేశీయ కార్య‌క‌లాపాల భాగ‌స్వామ్యంతో స‌ర్వీసులను కొన‌సాగించ‌వ‌చ్చు.
పేద‌రికానికి దిగువ‌న, ఎగువ‌న ఉన్న కుటుంబాల‌ను ఆదుకోవ‌డానికి అక్టోబ‌ర్ 2015నుంచి మార్చి 2016 వ‌ర‌కు ఆహార‌ధాన్యాల‌ను అద‌నంగా కేటాయించాల‌ని కేంద్రం నిర్ణ‌యం

2013 జులై ఐదో తేదీ నుంచి జాతీయ ఆహార భ‌ద్ర‌తా చ‌ట్టం (నేష‌న‌ల్ ఫుడ్ సెక్యూరిటీ యాక్ట్‌-ఎన్ ఎఫ్ ఎస్ ఏ) అమ‌లులోకి వ‌చ్చిన విష‌యం తెలిసిందే. దీని ద్వారా దేశంలో మూడింట‌ రెండువంతుల జ‌నాభాకు అత్య‌ధిక‌ స‌బ్సిడీ కింద ఆయా రాష్ట్ర‌ ప్ర‌భుత్వాలు ఆహార‌ధాన్యాల‌ను అందిస్తున్నాయి. కిలో గోధుమ‌ల్ని రూ.2 ల‌కు, కిలో బియ్యాన్ని రూ.3 ల‌కు అందిస్తున్నాయి. ఈ చ‌ట్టం కింద ల‌బ్ధిదారుల‌ను 2011 జ‌నాభా అంచనాల ప్ర‌కారం నిర్ణ‌యించారు. దేశంలో గ‌ల రాష్ట్రాలు, కేంద్ర పాలిత ప్రాంతాల‌న్నిటిలో 2015 సెప్టెంబ‌ర్ నాటికి ఈ చ‌ట్టం అమ‌లుకావాల‌ని గ‌తంలో భావించారు. ప్ర‌జా పంపిణీ వ్య‌వ‌స్థ (ప‌బ్లిక్ డిస్ట్రిబ్యూష‌న్ సిస్ట‌మ్‌..పిడిఎస్‌) ద్వారా దేశ‌మంతా ల‌బ్ధిదారులు అత్య‌ధిక స‌బ్సిడీ కింద గోధుమ‌లు, బియ్యాన్ని పొందుతార‌ని అనుకున్నారు. అయితే దేశంలోని అన్ని ప్రాంతాలు 2015 సెప్టెంబ‌ర్ నాటికి ఎన్ ఎఫ్ ఎస్ ఏ కింద‌కు రాలేదు. దాంతో కేంద్రం ఎన్ ఎఫ్ ఎస్ ఏ కింద‌కు రాని ప్రాంతాల‌లోని ఏపీఎల్‌, బిపిఎల్ కుటుంబాల‌కు కూడా ఈ ఆర్థిక సంవ‌త్స‌రంలోనే సెప్టెంబ‌ర్ 2015 వ‌ర‌కు అద‌న‌పు కేటాయింపులు చేయాల‌ని నిర్ణ‌యించింది. ఇంత‌వర‌కూ దేశంలో 20 రాష్ట్రాలు, కేంద్ర పాలిత ప్రాంతాలు మాత్రమే ఎన్ ఎఫ్ ఎస్ ఏను అమ‌లు చేస్తున్నాయి. మిగ‌తావి ఇంకా టిపిడిఎస్ (టార్గెటెడ్ ప‌బ్లిక్ డిస్ట్రిబ్యూష‌న్ సిస్ట‌మ్‌..ల‌క్ష్యిత ప్ర‌జాపంపిణీ వ్య‌వ‌స్థ‌) కింద‌నే ఉన్నాయి. ఈ మిగిలిపోయిన రాష్ట్రాలు రాబోయే కొన్ని నెలల్ల‌లోనే ఎన్ ఎప్ ఎస్ ఏ ను అమ‌లు చేయ‌డానికి చురుగ్గా చ‌ర్య‌లు చేప‌ట్టాయి. దాంతో కేంద్రం కూడా ప్ర‌తి నెలా ఎన్ ఎఫ్ ఎస్ ఏ అమ‌లుకాని రాష్ట్రాల‌లోని ఏపిఎల్, బిపిఎల్ కుటుంబాల‌కు కూడా ఇప్ప‌టివ‌ర‌కు ఇస్తున్న అద‌న‌పు కేటాయింపుల‌ను కొన‌సాగించాల‌ని నిర్ణ‌యించుకుంది. ఇది అక్టోబ‌ర్ 2015 నుంచి మార్చి 2016 వ‌ర‌కు కొన‌సాగుతుంది. అయితే మార్చి 2016 లోపే మిగ‌తా రాష్ట్రాలు ఎన్ ఎఫ్ ఎస్ ఏ కింద‌కు వ‌స్తే ఈ అద‌న‌పు కేటాయింపులు ఆ వ‌చ్చిన రోజువ‌ర‌కు కొన‌సాగుతాయి. లేదంటే మార్చి 2016వ‌ర‌కు కొన‌సాగుతాయి. ఎన్ని వీలైతే అన్ని రాష్ట్రాలు కేంద్ర పాలిత ప్రాంతాలు ఎంత వీలైతే అంత తొంద‌ర‌గా పాత టిపిడిఎస్‌నుంచి వైదొల‌గి జాతీయ ఆహార భ‌ద్ర‌త చ‌ట్టాన్ని అమ‌లు చేయాల‌ని కేంద్రం భావిస్తోంది.
అక్టోబరు12 న  ఎన్  హెచ్ఆర్ సి 28 వ స్థాపన దినం కార్యక్రమాని కిహాజరవనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 అక్టోబరు 12 వ తేదీ నాడు జరుగనున్న జాతీయ మాన‌వ హ‌క్కుల సంఘం (ఎన్‌ హెచ్ఆర్‌ సి) 28 వ స్థాపక దినం సంబంధి కార్యక్రమం లో ఆ రోజు న ఉదయం 11 గంటల కు వీడియో కాన్ఫరెన్స్ మాధ్యమం ద్వారా పాలుపంచుకోనున్నారు. ఆ సందర్భం లో ఆయన ఒక ప్రసంగాన్ని కూడా ఇవ్వనున్నారు. ఆ కార్యక్రమం లో కేంద్ర హోం మంత్రి తో పాటు ఎన్‌ హెచ్ఆర్‌ సి చైర్ పర్సన్ కూడా పాల్గొంటారు. జాతీయ మాన‌వ హ‌క్కుల సంఘం (ఎన్‌ హెచ్ఆర్‌ సి) ని గురించి: మానవ హక్కుల పరిరక్షణ కోసం మరియు మానవ హక్కుల ను పెంపొందింప చేయడం కోసం 1993 వ సంవత్సరం లో అక్టోబరు 12న మానవ హక్కుల పరిరక్షణ చట్టం, 1993 పరిధి లో ఎన్‌ హెచ్ఆర్‌ సి ని ఏర్పాటు చేయడం జరిగింది. ఈ సంఘం మానవ హక్కు ల అతిక్రమణ ఘటనల ను– అవి ఏ రూపం లో జరిగనా సరే– వాటి ని ఆధికారికం గా గుర్తించి, విచారణల ను నిర్వహించి, మరి మానవ హక్కు ల అతిక్రమణల కేసుల లో బాధితుల కు పరిహారం చెల్లించాలని, తప్పు చేసిన ప్రభుత్వ ఉద్యోగుల కు వ్యతిరేకం గా చట్ట పరమైనటువంటి చర్యల తో పాటు ఇతర పరిహారాత్మక చర్యల ను తీసుకోవాలని ప్రభుత్వ అధికార సంస్థల కు సిఫారసుల ను చేస్తుంది.
ప్ర‌ధాన మంత్రి తో ”సత్యభామ-శాట్” ఉపగ్రహాన్ని నిర్మించిన విద్యార్థుల బృందం

ప్ర‌ధాన మంత్రి శ్రీ న‌రేంద్ర మోదీ ని ”సత్యభామ-శాట్” ఉపగ్రహాన్ని నిర్మించిన విద్యార్థుల బృందం ఈ రోజు న్యూ ఢిల్లీ లో కలుసుకొంది. సత్యభామ విశ్వవిద్యాలయం వైస్-ఛాన్స్ లర్ డాక్టర్ బి. శీలా రాణి కూడా ఈ విద్యార్థుల వెంట ఉన్నారు. గ్రీన్ హౌస్ గ్యాసెస్ కు సంబంధించిన సమాచారాన్ని సేకరించడానికి ఒక ఉపగ్రహాన్ని నిర్మించేందుకు విద్యార్థుల బృందం చేసిన ప్రయత్నాలను ప్రధాన మంత్రి ఈ సందర్భంగా ప్రశంసించారు. భారతీయ అంతరిక్ష పరిశోధన సంస్థ (ఐ ఎస్ ఆర్ ఒ – ఇస్రో) 2016 సంవత్సరం జూన్ 22న పి ఎస్ ఎల్ వి- సి34 వాహక నౌకను ఉపయోగించి ప్రయోగించిన ఇరవై ఉపగ్రహాలలో ”సత్యభామ-శాట్” కూడా ఉంది.
ఇండొనేశియా లో సెంట్రల్ సులావేసీ లో వచ్చిన సునామీ మరియు భూకంపం ల కారణంగా వాటిల్లిన ప్రాణ నష్టం పట్ల సంతాపం తెలిపిన ప్రధాన మంత్రి

ఇండొనేశియా లో సెంట్రల్ సులావేసీ లో సునామీ మరియు భూకంపం సంభవించిన కారణంగా ప్రాణ నష్టం వాటిల్లినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘ఇండొనేశియా లో గల సెంట్రల్ సులావేసీ లో సునామీ మరియు భూకంపం ల తాకిడి కారణంగా ప్రాణ నష్టం వాటిల్లినందుకు మరియు విధ్వంసం జరిగినందుకు పెను దు:ఖానికి లోనయ్యాను. ఈ ఘటనల పట్ల నేను ప్రగాఢ సంతాపాన్ని వ్యక్తం చేస్తున్నాను. ఈ కష్ట కాలంలో భారతదేశం తన సముద్ర తీర పొరుగుదేశం తో భుజం భుజం కలిపి అండగా నిలబడుతోంది’’ అని ప్రధాన మంత్రి తన సందేశంలో పేర్కొన్నారు.
దావోస్ కు బ‌య‌లుదేరే ముందు ప్ర‌ధాన మంత్రి విడుద‌ల చేసిన‌ ప్ర‌క‌ట‌న‌

ప్రధాన మంత్రి శ్రీ న‌రేంద్ర మోదీ దావోస్ ప‌ర్య‌ట‌న‌కు బ‌య‌లుదేరే ముందు విడుద‌ల చేసిన ప్ర‌క‌ట‌న పాఠం ఈ కింది విధంగా ఉంది. “దావోస్ లో జరుగనున్న డ‌బ్ల్యుఇఎఫ్ కు భార‌త‌దేశపు మంచి మిత్రుడు మ‌రియు వ‌ర‌ల్డ్ ఎక‌నామిక్ ఫోర‌మ్ (డ‌బ్ల్యుఇఎఫ్‌) వ్య‌వ‌స్థాప‌కుడు అయిన ప్రొఫెస‌ర్ క్లావుస్ శ్వాబ్ ఆహ్వానించిన మీద‌ట, నేను తొలిసారి పర్యటించేందుకుగాను ఆస‌క్తితో ఎదురుచూస్తున్నాను. ఈ ఫోర‌మ్ తాలూకు ఇతివృత్తం ‘‘క్రియేటింగ్ ఎ శేర్డ్ ఫీచ‌ర్ ఇన్ ఎ ఫ్రాక్చ‌ర్ డ్ వ‌ర‌ల్డ్‌’’ తగినది కావడంతో పాటు ఆలోచ‌న‌ల‌ను రేకెత్తించేదిగా కూడా ఉంది. స‌మ‌కాలీన అంత‌ర్జాతీయ వ్య‌వ‌స్థ‌కు మ‌రియు ప్ర‌పంచ పాల‌క స్వ‌రూపానికి ప్ర‌స్తుతం ఎదుర‌వుతున్న సవాళ్లు మరియు మున్ముందు ఎదురవగల స‌రికొత్త స‌వాళ్ళు అనేవి ప్ర‌పంచ‌ వ్యాప్తంగా నాయ‌కులు, ప్ర‌భుత్వాలు, విధాన రూప‌క‌ర్త‌లు, కార్పొరేట్లు మ‌రియు పౌర స‌మాజాలు ప్రముఖంగా శ్రద్ధ వహించవలసిన అవ‌స‌రం ఎంతైనా ఉన్నటువంటి సవాళ్లుగా ఉన్నాయి. ఇటీవ‌ల కొన్ని సంవత్సరాలలో బ‌య‌టి ప్ర‌పంచంతో భార‌త‌దేశం సంబంధాలు అనేవి రాజ‌కీయాలు, ఆర్థికం, ప్ర‌జ‌ల‌కు- ప్ర‌జ‌ల‌కు మ‌ధ్య సంబంధాలు, భ‌ద్ర‌త, ఇంకా త‌దిత‌ర రంగాలను క‌లుపుకొని బ‌హుళ పార్శ్వాల‌తో కూడుకొని ఉండడమే కాక నిజంగా ప్ర‌భావ‌వంతంగా మారాయి. అంత‌ర్జాతీయ స‌ముదాయంతో భార‌త‌దేశం భావి సంబంధాలను గురించిన నా దార్శనిక‌త‌ను దావోస్ లో వ్య‌క్తం చేసేందుకు నేను వేచివున్నాను. వ‌ర‌ల్డ్ ఎక‌నామిక్ ఫోర‌మ్ లో జ‌రిగే కార్య‌క్ర‌మాల‌తో పాటు స్విస్ కాన్ఫెడ‌రేశన్ అధ్య‌క్షులు, శ్రేష్ఠులైన శ్రీ అలైన్ బెర్సెత్ తో మ‌రియు స్వీడ‌న్ ప్ర‌ధాని, శ్రేష్ఠులైన శ్రీ స్టీఫన్ లోఫ్‌ వెన్ తో విడి విడిగా ద్వైపాక్షిక స‌మావేశాలు జ‌ర‌ప‌డం కోసం కూడా నేను ఎదురుచూస్తున్నాను. ఈ ద్వైపాక్షిక స‌మావేశాలు ఫలప్రదం అవుతాయని మరియు ఈ దేశాల‌తో మ‌న సంబంధాల‌కు ఒక ఉత్తేజాన్ని ఇచ్చి ఆర్థిక సంబంధాల‌ను మరింతగా బలపరుస్తాయ‌ని నేను న‌మ్ముతున్నాను”.
ఢిల్లీ లోని క‌రోల్ బాగ్ లో జ‌రిగిన అగ్ని ప్ర‌మాదం లో ప్రాణ న‌ష్టం వాటిల్లడం ప‌ట్ల సంతాపం తెలిపిన ప్ర‌ధాన మంత్రి

ఢిల్లీ లోని క‌రోల్ బాగ్ లో అగ్ని ప్ర‌మాద‌వ‌శాత్తూ ప్రాణ న‌ష్టం సంభ‌వించ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “ఢిల్లీ లోని క‌రోల్ బాగ్ లో అగ్ని ప్ర‌మాదం కార‌ణం గా ప్రాణ న‌ష్టం జ‌రగడం తో ప్రగాఢ‌మైనటువంటి దుఃఖాని కి లోన‌య్యాను. ఆప్తుల ను కోల్పోయిన కుటుంబాల సభ్యుల కు నేను నా యొక్క సంతాపాన్ని వ్య‌క్తం చేస్తున్నాను. ఈ ఘ‌ట‌న లో గాయ‌ప‌డిన వారు త్వ‌ర‌గా కోలుకోవాల‌ని ఆ ఈశ్వ‌రుడి ని ప్రార్థిస్తున్నాను” అని ఒక సందేశం లో ప్ర‌ధాన మంత్రి పేర్కొన్నారు.
భారతదేశానికి, సెర్బియా కు మ‌ధ్య విమాన సేవ‌ల నూతన ఒప్పందానికి ఆమోదం తెలిపిన మంత్రివర్గం

భారతదేశానికి, సెర్బియా కు మ‌ధ్య 2003 జ‌న‌వ‌రి 31 న సంత‌కాలు జ‌రిగి, ప్ర‌స్తుతం అమ‌లులో ఉన్న విమాన సేవ‌ల ఒప్పందాన్ని (ఎఎస్ ఎ) న‌వీక‌రించేందుకు ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. పౌర విమాన‌యాన రంగంలో వ‌చ్చిన తాజా మార్పుల‌కు అనుగుణంగా , అంత‌ర్జాతీయ పౌర విమాన‌యాన సంస్థ (ఐసిఎఒ) తాజా నియ‌మాలు, రెండు దేశాల‌ మ‌ధ్య విమాన‌ సేవ‌ల‌ను మ‌రింత మెరుగుప‌రచుకొనే దృష్టితో ఈ ఒప్పందం న‌వీక‌ర‌ణ జ‌ర‌గ‌నుంది. 2. విమాన సేవ‌ల నూతన ఒప్పందంలోని ముఖ్యాంశాలు ఇలా ఉన్నాయి: (i) జాతీయ పౌర విమాన‌యాన విధానానికి అనుగుణంగా సెర్బియాతో ఓపెన్ స్కై విధానాన్ని ఖ‌రారు చేశారు. దీనితో ఇండియాకు చెందిన విమాన‌యాన సంస్థ‌లు ఇండియా లోని ఏ ప్రొంతం నుండి అయినా సెర్బియా లోని ఏ ప్రాంతానికైనా స‌ర్వీసుల‌ను న‌డ‌ప‌వ‌చ్చు. సెర్బియా విమాన‌యాన సంస్థ‌లు న్యూ ఢిల్లి, ముంబయి లతో పాటు త‌రువాత ప్ర‌క‌టించే రెండు మెట్రో న‌గ‌రాల‌కు నేరుగా త‌మ విమాన స‌ర్వీసులను న‌డ‌ప‌వ‌చ్చు. దీనికి తోడు రెండు దేశాల విమాన‌యాన సంస్థ‌లు ఆయా నిర్దేశిత ప్రాంతాల‌ మ‌ధ్య లేదా అవ‌త‌లి ప్రాంతాల‌కు విమాన సేవ‌ల‌ను అందించే రూటింగ్ వెసులుబాటు కూడా ఉంటుంది. (ii) నిర్దేశిత విమాన‌యాన‌ సంస్థ ఇత‌ర దేశాల భూభాగంలోని రూట్ షెడ్యూలులో ప్ర‌క‌టించిన పాయింట్ల‌కు మించి ఏవైనా నాలుగు అద‌న‌పు పాయింట్ల‌కు డొమెస్టిక్ కోడ్ షేర్ కార్య‌క‌లాపాలను నిర్వ‌హించుకొనేందుకు అవ‌కాశం ఉంటుంది. ఈ నాలుగు పాయింట్ల‌ను ఎప్పుడైనా నిర్దేశించ‌వచ్చు. (iii) ఇరు పార్టీల‌కు చెందిన నిర్దేశిత ఎయిర్‌లైన్ సంస్థ‌లు అదే దేశానికి చెందిన లేదా ఒప్పందం లోని రెండో ప‌క్షంతో లేదా మూడో దేశంతో స‌హ‌కార మార్కెటింగ్ ను ఏర్పాటు చేసుకోవ‌చ్చు. (iv) ఇది నేరుగా విమాన సేవ‌లు అందుబాటులోకి తీసుకురావ‌డ‌మే కాకుండా, మూడో దేశ‌పు విమానయాన సంస్థ‌ల‌ నుండి కూడా క‌నెక్టివిటి ల‌భిస్తుంది. ఇది ఇండియ‌న్ కారియ‌ర్ల‌కు సానుకూలంగా ఉండ‌గ‌ల‌దు. (v) రెండు దేశాలూ ఒక ఎయిర్ లైన్ ను లేదా అంత‌కంటె ఎక్కువ ఎయిర్‌లైన్‌ల‌ను ప్ర‌తిపాదించ‌వ‌చ్చు. ఇంత‌కు ముందు ఒప్పందంలో ఇరు దేశాలు త‌మ‌ వైపు నుండి గ‌రిష్ఠంగా రెండు విమాన‌యాన సంస్థ‌ల‌ను మాత్ర‌మే ప్ర‌తిపాదించాల్సి ఉండేది. భారతదేశం, సెర్బియా ల‌ మ‌ధ్య‌ కొత్త‌గా న‌వీక‌రించిన‌, స‌ర‌ళీకృత విమాన‌యాన సేవ‌ల ఒప్పందం పౌర‌ విమాన‌యాన రంగంలో వ‌చ్చిన తాజా మార్పుల‌కు అనుగుణంగా ఇరు దేశాల మ‌ధ్య వాణిజ్యం, పెట్టుబ‌డి, ప‌ర్యాట‌కం, సాంస్కృతిక మార్పిడి రంగాల‌లో మ‌రింత‌ పురోగ‌తికి అవ‌కాశాలు క‌ల్పించ‌నుంది. ఈ ఒప్పందం ఇరు దేశాల విమాన‌యాన సంస్థ‌ల‌కు వాణిజ్య అవ‌కాశాలు క‌ల్పించ‌డంతో పాటు వివిధ ప్రాంతాల‌కు నిరంత‌రాయ , మ‌రింత మెరుగైన ర‌క్ష‌ణ‌తో కూడిన, మరింగ మెరుగైన భ‌ద్ర‌త‌తో కూడిన విమాన సేవ‌లను అంద‌డానికి దోహ‌ద‌ప‌డుతుంది. ఇప్ప‌టివ‌ర‌కు రెండు దేశాల మ‌ధ్య క‌నెక్టివిటి లేదు. స‌వ‌రించిన ఒప్పందం రెండు దేశాల మ‌ధ్య విమాన‌ సేవ‌ల అనుసంధాన‌త‌కు వీలు క‌ల్పించ‌నుంది.
నారీ శక్తి ని ఉత్సవం గా జరుపుకోవడానికిసంబంధించి ‘మన్ కీ బాత్’ (‘మనసులో మాట’) కార్యక్రమం లో చేసిన ప్రస్తావనల ను ప్రముఖం గా ప్రకటించిన ప్రధాన మంత్రి

మహిళ ల అంతర్జాతీయ దినం ఈ రోజు న జరుపుకొంటున్న సందర్భం లో, ప్రధాన మంత్రి శ్రీ నరేంద్ర మోదీ ‘మన్ కీ బాత్’ (‘మనసు లో మాట’) కార్యక్రమం లోని కొన్ని అంశాల ను గురించి వెల్లడి చేశారు. ఆ అంశాలు మహిళల కు సాధికారిత కల్పన తాలూకు వివిధ పార్శ్వాల ను కళ్లకు కడుతున్నాయి. అంతే కాకుండా, అట్టడుగు స్థాయి లో మార్పుల ను తీసుకు వచ్చిన అటువంటి ప్రేరణమూర్తులైన మహిళ ల జీవన యాత్ర ను గురించి చాటుతున్నాయి. ప్రధాన మంత్రి ఒక ట్వీట్ లో – ‘‘ #MannKiBaat (‘మనసు లో మాట’) కార్యక్రమం తాలూకు వేరు వేరు ఎపిసోడ్ లలో, మనం మహిళల సశక్తీకరణ కు సంబంధించిన విభిన్నమైన పార్శ్వాల ను గురించి తెలుసుకొన్నాం. అంతేకాదు, అట్టడుగు స్థాయి లో మార్పుల ను తీసుకు వచ్చిన అటువంటి మహిళల ప్రేరణాత్మక జీవన యాత్రల ను గురించి కూడా ప్రముఖం గా చెప్పుకొన్నాం. ఇక్కడ ఒక వీడియో ఉంది. అందు లో ‘మన్ కీ బాత్’ (‘మనసు లో మాట’) కార్యక్రమం ఏ విధం గా మన నారీ శక్తి ని గురించి గొప్పగా చెప్పిందీ గమనించవచ్చు. https://twitter.com/i/status/1501046154767011841’’ అని పేర్కొన్నారు. DS
గురు పూర్ణిమ నాడు ప్రజల కు శుభాకాంక్షలు తెలిపిన ప్రధాన మంత్రి

మంగళప్రదమైనటువంటి గురు పూర్ణిమ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘గురు పూర్ణిమ సందర్భం లో ఇవే శుభాకాంక్షలు. మనకు ప్రేరణ ను అందించినటువంటి, మనకు మార్గదర్శనం చేసినటువంటి మరియు మనకు జీవనాన్ని గురించి ఎంతో నేర్పించినటువంటి ఆదర్శ గురువులు అందరికీ కృతజ్ఞత ను వ్యక్తం చేసేటటువంటి రోజు ఇది. నేర్చుకోవడానికి మరియు జ్ఞానార్జన కు మన సమాజం అత్యధిక ప్రాముఖ్యాన్ని కట్టబెడుతోంది. మన గురువు ల ఆశీర్వాదాలు భారతదేశాన్ని సరికొత్త శిఖరాల కు చేర్చాలని ఆకాంక్షిస్తున్నాను.’’ అని పేర్కొన్నారు.